## Hogyan keressük a fokozat nélkül változtatható áttételű sebességváltórendszer meghibásodásának okát

## Hogyan ellenőrizzük a DTC-t a PGM teszt/ellenőrző szerszámmal

Ha a PCM rendellenességet észlel a bemeneti vagy a kimeneti rendszerben, a [D] jelzőlámpa (A) a műszercsoportban (B) rendszerint villog és/vagy a hibajelző lámpa (MIL) felvillan.
Az ábrán a 6 kapcsolási helyzetű CVT +7 sebességes üzemmód, a 6 kapcsolási helyzetű CVT hasonló.

Ha a 16P diagnosztikai csatlakozó (DLC) (A) (a szerelvényfal alatt a vezető felőli oldalon) csatlakoztatva van az OBD ellenőrző szerszámra vagy a Honda diagnosztikai rendszerre (HDS) az ábrázolt módon, kijelzi a diagnosztikai hibakódot (DTC).
MEGJEGYZÉS: Az ábra jobbkormányos modellt mutat; a balkormányos modell szimmetrikus.

Ha a [D] jelzőlámpa vagy a hibajelző lámpa (MIL) felgyulladt, vagy ha menettulajdonsági probléma tételezhető fel, végezze el a következő műveletet:

1. | Csatlakoztassa az OBD ellenőrző szerszámot vagy a Honda PGM vizsgálókészüléket vagy a DLC-re. (Lásd az OBD ellenőrző szerszámot vagy a HDS használati utasítást a pontosabb előírásokhoz. Ha a HDS-t használja, győződjön meg arról, hogy a SAE DTC típusra van beállítva).

2. | A gyújtáskapcsolót fordítsa az ON (II) állásba, és figyelje a DTC-t a képernyőn.

3. | Jegyezze fel az összes üzemanyagra és károsanyag-kibocsátásra vonatkozó DTC-t, A/T DTC-t és a hiba fennállásakor rögzített adatot.

4. | Ha az üzemanyag és károsanyag-kibocsátási DTC jelenik meg, először ellenőrizze az üzemanyag és károsanyag-kibocsátási rendszert a DTC alapján, kivéve a DTC P0700-at. A DTC P0700 azt jelenti, hogy egy vagy több automata sebességváltó DTC van és nem tapasztalható probléma a PCM üzemanyag és károsanyag-kibocsátási rendszereiben

5. | Állítsa vissza a PCM-ben elraktározott DTC-t az OBD ellenőrző szerszámmal vagy a HDS-sel.

6. | Hitelesítse a visszacsatoló jelet az indító tengelykapcsoló vezérlése számára.

7. | Vezesse a gépkocsit néhány percig a hiba fennállásakor rögzített adatok szerinti körülmények között 50 km/h fölötti sebességen és ellenőrizze újra a DTC-ket. Ha az automata sebességváltó DTC visszatér, folytassa a DTC Hibakeresési táblázattal. Ha a DTC nem tér vissza, időszakosan fennálló probléma volt az áramkörben. Győződjön meg róla, hogy az áramkörben az összes érintkezőcsap és hüvely szorosan érintkezik.

8. | Állítsa vissza az előre betáplált rádióállomásokat és az órát. MEGJEGYZÉS: A DTC-ket ellenőrizheti úgy is, hogy az SCS jelérintkezőket rövidre zárja célszerszám (DLC érintkeződoboz 07WAJ-0010100) segítségével.

## A PCM áramköreinek hibakeresése

1. | Szerelje ki a kesztyűtartó fedelet és a kesztyűtartót.

2. | Szerelje ki az utasoldali alsó fedelet, majd szerelje ki a szerelőnyílás fedelét.

3. | Ellenőrizze az áramkört a PCM-en a DTC hibakeresés szerint a digitális multiméterrel (A) és hegyes mérőcsúccsal (B) az ábrán látható módon.

4. | Ha nem fér hozzá a csatlakozó vezetékoldalhoz, vagy a vezetékoldal le van zárva, csatlakoztassa le a csatlakozót, és a vizsgálókészülék használatával mérje meg a csatlakozókat az érintkező oldalról. Ne erőltesse a mérőcsúcsot a csatlakozóba.

## PCM törlési művelet

1. | Írja fel az előre betáplált rádióadókat.

2. | Kapcsolja KI a gyújtáskapcsolót.

3. | Vegye ki a 20-as ECU biztosítékot (15A) a motortérben levő biztosíték-/relédobozból (B) 10 másodpercnél hosszabb időre.

## Hogyan fejezze be a hibakeresési eljárást

Ezt a műveletet minden hibakeresés után el kell végezni.

1. | Kapcsolja KI a gyújtáskapcsolót.

2. | Kösse le a HDS-t a DLC-ről (A). MEGJEGYZÉS: Az ábra jobbkormányos modellt mutat; a balkormányos modell szimmetrikus.

3. | Állítsa alaphelyzetbe a PCM-et.

4. | Hitelesítse a visszacsatoló jelet az indító tengelykapcsoló vezérlése számára.

5. | A gyújtáskapcsolót fordítsa a (II) állásba.

6. | Annak ellenőrzésére, hogy a hibát megjavította-e, vigye próbaútra a gépjárművet néhány percre 50 km/h (30 mph) feletti sebességgel.

## PCM frissítés és helyettesítés ellenőrzéshez

Szükséges célszerszám
Honda csatlakozóegység HIM ( EQS05A35570)

Akkor alkalmazza ezt az eljárást, ha egy biztosan jó PCM-et kell helyettesítenie a hibakeresési eljárásban.
Csak akkor frissítse a PCM-et, ha a PCM nem a legfrissebb szoftverrel rendelkezik.
Ne kapcsolja KI a gyújtáskapcsolót a PCM frissítése közben. Ha a gyújtáskapcsolót kikapcsolja, a PCM megsérülhet.

## A PCM frissítése

MEGJEGYZÉS:

- Hogy mindig a legfrissebb programmal rendelkezzen, végezze el a PCM frissítését, ha a PCM-et helyettesíti vagy cseréli.
- Nem frissítheti a PCM-et azzal a programmal, amellyel az már rendelkezik. Csak újabb programot fogad el.
- A PCM frissítése előtt győződjön meg róla, hogy a gépjármű akkumulátora teljesen fel van töltve.
- Hogy megelőzze a PCM sérülését, a frissítés közben ne működtessen semmilyen elektromos eszközt (audiorendszert, fékeket, klímát, elektromos ablakemelőket, napfénytetőt, ajtózárakat).
- Ha a Honda csatlakozóegység (HIM) diagnosztikájára van szükség, mert a HIM piros (3.) lámpája világított vagy villogott a frissítés alatt, hagyja a gyújtáskapcsolót az ON (II) állásban, amikor lecsatlakoztatja a HIM-et a diagnosztikai csatlakozóról (DLC). Ezzel megelőzi a PCM sérülését.

1. | A gyújtáskapcsolót fordítsa a (II) állásba. Ne indítsa be a motort

2. | Csatlakoztassa a Honda csatlakozóegységet (HIM) a műszerfal bal oldala alatt található diagnosztikai csatlakozóhoz (A). MEGJEGYZÉS: Az ábra jobbkormányos modellt mutat; a balkormányos modell szimmetrikus.

3. | Frissítse a PCM-et a HIM matricán leírt műveletek szerint. Ha a PCM-ben lévő szoftver a legújabb, cserélje ki a PCM-et.

## A PCM helyettesítése

1. | Szerelje ki az utasoldali műszerfal alsó burkolatát, az oldalsó függőleges burkolatot és a szerelőnyílás fedelet.

2. | Csatlakoztassa le a PCM csatlakozókat és szerelje ki a PCM-et biztosító csavarokat.

3. | Szerelje ki a PCM-et, és szereljen be egy biztosan jó PCM-et.

4. | Írja felül az indításgátló kódot a HDS-ben lévő PCM csere eljárással; ez lehetővé teszi, hogy beindítsa a motort.

5. | Az ellenőrzés elvégzése után szerelje vissza az eredeti PCM-et, és ismét írja felül az indításgátló kódot a HDS-ben lévő PCM csere eljárással.