## Klímavezérlő táp - és testáramkörének hibaeresési útmutatója

1. | Ellenőrizze a műszerfal alatti biztosíték- és relédobozban a 22. sz. (7,5 A) biztosítékot. A biztosíték rendben van? IGEN - Folytatás a következő lépéssel: 2. NEM - Cserélje ki a biztosítékot, és ellenőrizze újra.n

2. | Csatlakoztassa le a klímaberendezés-vezérlő egység A (12P) csatlakozóját.

3. | A gyújtáskapcsolót fordítsa az ON (II) állásba.

4. | Mérje meg a feszültséget a klímaberendezés-vezérlő egység A (12P) csatlakozójának 1. sz. érintkezője és a karosszériatest között. Megjelenik az akkumulátorfeszültség? IGEN - Folytatás a következő lépéssel: 5. NEM - Javítsa meg a szakadást a műszerfal alatti biztosíték- és relédobozban lévő 22. sz. biztosíték és a klímaberendezés-vezérlő egységközötti vezetékben.n

5. | Kapcsolja KI a gyújtáskapcsolót.

6. | Ellenőrizze az elektromos vezetést a klímaberendezés-vezérlő egység A (12P) csatlakozójának 6. sz. érintkezője és a karosszériatest között. Van elektromos vezetés? IGEN - Ellenőrizze, hogy nincsenek-e laza vezetékek vagy rossz csatlakozások a klímaberendezés-vezérlő egység A (12P) csatlakozójánál. Ha a csatlakozások jók, helyettesítse egy biztosan jó klímaberendezés-vezérlő egységgel, és ellenőrizze újra. Ha a hibajelenség megszűnik vagy az ellenőrző lámpa kialszik, cserélje ki az eredeti klímaberendezés-vezérlő egységet.n NEM - Ellenőrizze, hogy nincs-e szakadás a klímaberendezés-vezérlő egység és a karosszériatest közötti vezetékben. Ha a vezeték rendben van, ellenőrizze, hogy nem rossz-e a testelés a G402-nél.n