## Akkumulátor vizsgálata

Az akkumulátor felrobbanhat, ha nem követi a megfelelő eljárást, és ez a közelben tartózkodók súlyos sérülését okozhatja. Az összes eljárást gondosan kövesse, és tartson távol minden szikrát és nyílt lángot az akkumulátortól.

MEGJEGYZÉS:

- A pontos eredmény érdekében az elektrolit hőmérsékletének a vizsgálat előtt 21 és 38°C között kell lennie.
- Az erőátviteli vezérlőmodul (PCM) memóriában adattörlést kell végezni az akkumulátor visszakötése után.

Szükséges mérőműszerek:

- Akkumulátor mérőműszer a következőkkel:
  Feszültségmérő 0-18 V skálával, árammérő 0-100 A és 0-500 A skálával, továbbá egy szénoszlop 0-300 W tartományra.
- 12 V-os akkumulátortöltő:
  Gyors töltő kapacitás 50 A, lassú töltő kapacitás 5 A

## Mérési művelet:

1. | Ellenőrizze, hogy nincs sérülés: Ha a ház repedt vagy az érintkezők lazák, cserélje ki az akkumulátort.

2. | Ellenőrizze a jelzőlámpát (alapvető töltési állapothoz): A kék vagy zöld rendben van. Ha az ellenőrző lámpa piros, húzza le a szalagot, vegye le a sapkákat, öntsön bele desztillált vizet, majd tegye vissza a sapkákat és a szalagot. Ha az ellenőrző lámpa színtelen, folytassa a következő lépéssel: 3.

3. | Ellenőrizze az akkumulátor terhelési kapacitását egy akkumulátor mérőműszer csatlakoztatásával, és az akkumulátor amperóra kapacitás háromszorosának megfelelő terhelés rákapcsolásával. Ha a terhelés pontosan 15 másodpercig volt rákapcsolva, a leolvasott akkumulátor feszültségnek 9,6 V felett kell maradnia. Ha a leolvasott érték 9,6 V felett van, akkor az akkumulátor rendben van, tisztítsa meg az érintkezőit és a házát, majd szerelje vissza. Ha a leolvasott érték 6,5 V és 9,6 V között van, akkor kösse rá az akkumulátortöltőt, és töltse az akkumulátort 3 percig, 40 amper kezdeti árammal.
Az áramerősség lecsökken, ahogy a feszültség növekszik; ne növelje az áramerősséget ennek kiegyenlítésére, mert ez károsíthatja az akkumulátort.
Figyelje az akkumulátor feszültséget a teljes 3 perc alatt; a legnagyobb leolvasott értéknek 15,5 V alatt kell maradnia. Ha a leolvasott érték 15,5 V alatt marad, akkor az akkumulátor rendben van, tisztítsa meg az érintkezőit és a házát, majd szerelje vissza. Ha a leolvasott érték bármennyi ideig is meghaladja a 15,5 V értéket a 3 perces gyorstöltés során, akkor az akkumulátor nem jó; cserélje ki. Ha a leolvasott érték 6,5 V alá csökken, töltse fel lassan az akkumulátort egy akkumulátor csatlakoztatásával, és töltse 5 amperrel legfeljebb 24 órán keresztül (illetve amíg az ellenőrző lámpa teljes töltést nem mutat, vagy pedig az elektrolit sűrűsége legalább 1.270 nem lesz). Ezután ellenőrizze ismét a töltő kapacitást. Ha a feszültség 9,6 V felett marad, akkor az akkumulátor rendben van, tisztítsa meg az érintkezőit és a házát, majd szerelje be. Ha a feszültség még most is 6,5 V alá esik, az akkumulátor nem jó, cserélje ki.