## VSA modulátoregység-vezérlőegység kiszerelése és beszerelése

MEGJEGYZÉS:

- Ne cseppentsen fékfolyadékot a gépjárműre; ez a fényezés sérülését okozhatja. Ha mégis fékfolyadék kerül a fényezésre, azonnal mossa le vízzel.
- Legyen óvatos, nehogy megsértse vagy elgörbítse a fékcsöveket a kiszerelés és a beszerelés közben.
- Hogy megelőzze a fékfolyadék kifolyását, dugaszolja el és fedje le a gumicsövek végét és csatlakozásait egy törlőkendővel vagy hasonló anyaggal.

## Kiszerelés

1. | Húzza fel a VSA vezérlőegység 46 pólusú csatlakozójának (B) reteszelését (A), és a csatlakozó magától lecsatolódik.

2. | Csatlakoztassa le a hat fém fékcsövet.

3. | Szerelje ki a három 6 mm-es csavart, utána szerelje le a VSA modulátor-vezérlőegységet (D) a tartóval együtt (C) a karosszériáról.

4. | Vegye ki a két darab 6 mm-es anyát, majd vegye le a VSA modulátor vezérlőegységet a tartóról.

## Beszerelés

1. | Szerelje fel a VSA modulátor-vezérlőegységet a tartóra, majd húzza meg a két 6 mm-es anyát.

2. | Szerelje be a tartót a VSA modulátor vezérlőegységgel, majd húzza meg a három 6 mm-es csavart.

3. | Csatlakoztassa vissza a hat fém fékcsövet, majd húzza meg a hollandi anyákat az előírt nyomatékkal.

4. | Igazítsa össze a VSA vezérlőegység 46 pólusú csatlakozójának és a VSA modulátor vezérlőegységnek a csatlakozó felületeit.

5. | Óvatosan nyomja be a VSA vezérlőegység 46 pólusú csatlakozójának reteszelését, amíg nem hallja, hogy bekattan a helyére, majd ellenőrizze, hogy jól ül-e a helyén.

6. | Légtelenítse le a fékrendszert, az első kerekeknél kezdve.

7. | Indítsa be a motort, és ellenőrizze, hogy az ABS- és a VSA-ellenőrző lámpa kialszik-e.

8. | Vigye próbaútra a gépjárművet, és ellenőrizze, hogy az ABS- és VSA ellenőrző lámpa nem gyullad-e ki.

9. | Ha a fékpedál könnyen lenyomható, levegő kerülhetett a hidraulikus egységbe, ami a szabályzás során a normál fékrendszerbe jutott. Légtelenítse le a fékrendszert, az első kerekeknél kezdve.