## Klímaberendezés elpárologtatómag cseréje

MEGJEGYZÉS: Az ábrán a balkormányos típus látható, a jobbkormányos erre szimmetrikus.

1. | Nyerje vissza a hűtőközeget egy visszanyerő/újrahasznosító/töltő készülékkel.

2. | Vágja le a csatlakozó fedeleket (A), és alaposan tisztítsa meg a csatlakozók környezetét a szennyeződéstől és törmelékektől sűrített levegővel vagy tisztítószerrel. Szerelje ki az ütközőket (B), majd válassza le a nyomócsövet (C) és a szívócsövet (D). Tisztítsa meg a csatlakozók belső falát a a szennyeződéstől és törmelékektől egy hűtőközeg olajjal (KEIHIN SP-10) átitatott törlőkendővel. Ne használjon sűrített levegőt vagy tisztítószert a csatlakozók szétválasztása után. Dugaszolja be vagy fedje be a vezetékeket a szétválasztás után azonnal, hogy elkerülje a nedvesség és szennyeződés bejutását.

3. | Szerelje ki a ventilátor egységet.

4. | Szerelje ki a lemezcsavarokat és a cső fedelet (A), majd szerelje ki a csavarokat, a beömlő és a kiömlő csöveket (B), valamint a tágulási szelepet (C).

5. | Kösse le a csatlakozót (A) az elpárologtató hőmérséklet érzékelőről, majd szerelje ki a csatlakozó rögzítőjét (B). Szerelje ki a lemezcsavarokat és a levegő vezető csövet (C).

6. | Húzza ki az elpárologtatót (A) a lap (B) segítségével.

7. | Szerelje be az elpárologtatót a kiszerelés műveleteinek fordított sorrendjében, és figyeljen a következőkre. Ha új elpárologtatót szerel be, adjon hozzá hűtőközeg olajat (KEIHIN SP-10). Győződjön meg róla, hogy a lapot helyes irányban szerelte fel az elpárologtatóra. Győződjön meg róla, hogy a csatlakozók belső fala tiszta, szennyeződéstől és törmelékektől mentes. Cserélje ki mindegyik csatlakozásnál az O-gyűrűket újakkal, és tegyen rájuk egy vékony réteg hűtőközeg olajat a beszerelésük előtt. Ügyeljen arra, hogy a megfelelő O-gyűrűket használja a HFC-134a (R-134a) hűtőközeghez, hogy megelőzze a szivárgást. Az olaj használata után közvetlenül szerelje vissza a fedelet a tartályra, és tömítse le, hogy elkerülje a nedvesség felszívását. Ne folyasson hűtőközeg olajat a gépjárműre; ez a fényezés sérülését okozhatja; ha a hűtőközeg olaj érintkezésbe kerül a fényezéssel, azonnal mossa le. Cserélje ki a csatlakozó fedeleket és az ütközőket újakkal a csatlakozóknál. Az ütközők beszerelése után lassan illessze be a nyomócsövet és a szívócsövet a csatlakozókba, amíg nem reteszelődnek. Szilárdan szerelje fel a csatlakozó fedeleket, hogy ne jöjjenek le. Töltse fel a rendszert.