## Hátsó dobfék ellenőrzése

A fékbetét-por gyakori belégzése, annak anyagától függetlenül veszélyes lehet az egészségére. Kerülje el a porrészecskék belégzését. Soha ne használjon sűrített levegőt vagy kefét a fékalkatrészek tisztításakor. Használjon megfelelő porszívót.

MEGJEGYZÉS:

- A szennyezett fékbetétek vagy fékdobok csökkentik a lassítási képességet.
- Rögzítse az első kerekeket, mielőtt felemelné a gépjármű hátulját.

1. | Emelje fel a gépjármű hátsó részét, és győződjön meg róla, hogy az alátámasztás biztonságos. Szerelje le a hátsó kerekeket.

2. | Engedje ki a rögzítőféket, és szerelje ki a hátsó fékdobot.

3. | Ellenőrizze a kerékfékhenger (A) tömítettségét.

4. | Ellenőrizze a fékbetéteket (B), hogy nem repedtek, égettek, kopottak, vagy szennyezettek-e.

5. | Mérje meg a fékbetét vastagságát (C). A mért érték nem tartalmazza a fékpofa vastagságát.
Fékbetét vastagság:
Standard: | 4,3 mm
Javítási határérték: | 1,0 mm

6. | Ha a fékbetét vastagsága kisebb, mint a javítási határérték, cserélje ki a fékpofákat egy készletként.

7. | Ellenőrizze a kerékagycsapágy sima működését. Ha szervizelést igényel, cserélje ki.

8. | Mérje meg a fékdob belső átmérőjét furat-tolómérővel.
Fékdob belső átmérő:
Standard: | 179,9-180,0 mm
Javítási határérték: | 181 mm

9. | Ha a fékdob belső átmérője nagyobb, mint a javítási határérték, cserélje ki a fékdobot.

10. | Ellenőrizze a fékdobot, hogy nincs-e rajta barázda, horony, korrózió vagy repedés.