## Kormányműház beszerelése

1. | Állítsa a kormánymű fogaslécet a lökethossza közepére.

2. | Szerelje be a fogaskerék tengely gumibetétet (A) úgy, hogy a nyúlványt (B) a nyomatékérzékelő tetején lévő kivágáshoz igazítja. Fordítsa ki a gumibetét peremét (C) a beszerelés megkönnyítése érdekében. Állítsa vissza a gumibetét peremét az 5. műveleti lépés után.

3. | Szerelje fel a kormányművet (A) a hátsó tartóra (B) a merevítőkkel (C) és a konzollal (D). Balkormányos: Jobbkormányos:

4. | Helyezze a hátsó tartót (A) a kormányművel összeszerelve a sebességváltó emelőre, és támassza alá.

5. | Óvatosan emelje fel a hátsó tartót az emelővel, és nyújtsa be a fogaskerék tengelyt az utastérbe. #### MEGJEGYZÉS: Ügyeljen arra, hogy a fogaskerék tengely gumibetét szilárdan a helyén legyen. Ellenőrizze, hogy a fogaskerék tengely gumibetét ne forduljon felfelé. A helytelen beszerelés víz és sár beszivárgását vagy zajt okozhat. Ügyeljen arra, hogy ne sértse meg az alsó keresztlengőkar gömbcsukló gumiharangot a csukló peremével, stb.

6. | Szerelje be a hátsó tartót új 14 mm-es peremes csavarokkal, és húzza meg a csavarokat az előírt nyomatékkal.

7. | Csatlakoztassa a sebességváltó hátsó felfüggesztés tartóját (A) és a hátsó felfüggesztést (B) a hátsó tartóra a rögzítő csavarral.

8. | Köse be a motor 2-pólusú csatlakozóját (A) és az elektromos szervokormány kábelköteg 6-pólusú csatlakozóját (B). MEGJEGYZÉS: Szilárdan illessze be a csatlakozókat, amíg a csatlakozó fülek nem zárnak (kattannak). Laza csatlakozás vagy a csatlakozók bekötésének elmulasztása gyenge rásegítő teljesítményt okoz.

9. | Szerelje be a fűtött lambda-szonda (HO2S) kábel rögzítőjét (A) a kormányműházra.

10. | Csatlakoztassa a stabilizátor kapcsolórudakat (A) a stabilizátor rúdra (B). Húzza meg az új önzáró anyát, miközben megtartja a gömbfejcsapot (C) egy imbuszkulccsal (D). MEGJEGYZÉS: Húzza meg az összes kötőelemet az előírt nyomaték értékkel.

11. | Töröljön le minden kenőzsír szennyeződést a gömbcsukló kúpos részéről és menetéről. Ezután csatlakoztassa újra a kormányösszekötő rúd gömbcsuklóját (A) a csukló karokhoz. Szerelje be a 10 mm-es anyát (B), és húzza meg.

12. | Szereljen be új sasszeget (C), és hajlítsa meg az ábrán látható módon (D) vagy (E).

13. | Töröljön le minden kenőzsír szennyeződést az alsó lengőkar gömbcsukló kúpos részéről és menetéről. Ezután csatlakoztassa újra az alsó lengőkart (A) a csuklóhoz. Szerelje be a 12 mm-es koronás anyát (B), és húzza meg. #### MEGJEGYZÉS: Legyen óvatos, nehogy megsértse az alsó gömbcsukló gumiharangot (C). Ellenőrizze, hogy a gömbcsukló gumiharangon nincs-e horpadás vagy más deformáció, mielőtt csatlakoztatná a csuklót. Húzza meg az összes kötőelemet az előírt nyomaték értékkel. Húzza meg a koronás anyát az előírt alsó nyomatékkal, majd húzza meg annyira, hogy a nyílást a csuklócsap rögzítő furatához be tudja igazítani. Ne igazítsa be a koronás anyát annak meglazításával.

14. | Szerelje be az új rögzítőt (D). MEGJEGYZÉS: Illessze bea rögzítőt a gépjármű belső oldala felől a külső oldala felé.

15. | Szerelje be az elülső sárvédő lapot (A), valamint a bal és a jobb hátulsó sárvédő lapokat (B).

16. | Mozgassa a kormányoszlopot a legfelső helyzetbe, és húzza fel erősen a billentőkart.

17. | Szerelje be a kormányoszlop kardáncsuklót (A), majd csatlakoztassa újra a kormánytengelyt (B) és a fogaskerék tengelyt (C). Ügyeljen arra, hogy a kormányoszlop kardáncsuklót az alábbiak szerint csatlakoztassa: Illessze be a kormányoszlop kardáncsukló felső végét a kormánytengelyre (igazítsa egy vonalba a csavarfuratot (D) a tengelyen lévő laposra lemunkált résszel (E)). Csúsztassa a kormányoszlop kardáncsukló alsó végét a fogaskerék tengelyre (igazítsa egy vonalba a csavarfuratot a tengelyen körbefutó horonnyal (F)), és lazán szerelje be az alsó rögzítő csavart. Győződjön meg arról, hogy az alsó rögzítő csavar szilárdan a fogaskerék tengely hornyában van. Húzza meg a kormánycsuklót, hogy meggyőződjön róla, a kormánycsukló teljesen felült-e. Ezután szerelje be a felső rögzítő csavart, és húzza meg az előírt nyomatékkal.

18. | Szerelje fel a kormánycsukló burkolatát.

19. | Állítsa középre a kábeldobot először jobbra forgatva, amíg fel nem ütközik. Ezután forgassa balra (körülbelül két fordulattal), amíg a címkén lévő nyíl alakú jelzés felfelé nem mutat. Szerelje fel a kormánykereket.

20. | Szerelje fel az első kerekeket.

21. | A talajtól elemelt (emelővel felemelt) kerekekkel ellenőrizze a következő hibajelenségeket a kormánykerék teljesen jobbra és balra való forgatásával.
Hibajelenség | Valószínű ok
--- | ---
Műgyantával való súrlódás hangja a lábtér környezetéből. | A kormánycsukló érintkezik a burkolattal.
Csikorgás a lábtér környezetéből, vagy kormányzás közben csikorgó érzés vagy ellenállás. | A motortengely fogazás nem elégséges összekapcsolódása.
A kormányzási erő periódikus növekedése. | A kormánycsukló nem megfelelő csatlakozása (erőltetett csatlakozás).
Kopogó zaj a kormánykerék körül. | A kiegészítő utasvédelmi rendszer (SRS) huzal és a kormánykerék nem elégséges összekapcsolódása (vagy sérült huzal).

22. | Engedje le a gépjárművet a talajra, és csatlakoztassa a negatív kábelt az akkumulátorra.

23. | Ellenőrizze és helyesbítse az első futómű beállítást.

24. | Indítsa be a motort, járassa alapjáraton, és végezze el a következő ellenőrzéseket: Ellenőrizze, hogy az elektromos szervokormány jelzőlámpa kialszik-e. Ha nem alszik ki, végezze el az elektromos szervokormány hibakeresését. Ellenőrizze, hogy a többi ellenőrző lámpa sem világít. Forgassa a kormánykereket néhányszor ütközéstől ütközésig. Ellenőrizze, hogy az elektromos szervokormány jelzőlámpa nem gyullad-e ki. Ellenőrizze a rásegítést, és állapítsa meg, hogy megvan-e a rendes rásegítés. Végezzen próbautat a gépjárművel; Ellenőrizze, hogy az elektromos szervokormány jelzőlámpa nem gyullad-e ki. Ellenőrizze a kormánykerék küllő szögét. Állítsa be a jobb és a bal kormányöszekötő rúd egyenlő mértékű elforgatásával, ha szükséges. A küllő szöge megváltozhat a hátsó tartó kiszerelése és beszerelése során, vagy változást okozhat a kormányoszlop kardáncsukló fogazatok nem elégséges csatlakoztatása is. Ha a kormányzási szöghelyzet jobbra és balra nem egyenlő, akkor helyesbítse a csukló/fogaskerék tengely fogazat kapcsolódását, és állítsa be az első kerékösszetartást.