## Hátsó ajtópanel eltávolítása/beszerelése

Szükséges célszerszámok
Burkolat betét kiszerelő, ( A177A bepattintó rögzítő vagy egyenértékű, kereskedelmi forgalomban beszerezhető.)

1. | Ha van, szerelje ki az ablakemelő fogantyút (A) úgy, hogy húzza ki a rögzítőt (B) egy huzalkampóval (C).

2. | Szerelje ki a belső nyitókart (A). Legyen óvatos, nehogy megkarcolja az ajtóburkolatot.
-1 | Szerelje ki a csavart.
-2 | Húzza a belső nyitókart félig előre és kifelé a kampó (B) oldása érdekében.
-3 | Kösse le a belső nyitókar-rudat (C).

3. | Szerelje le az ajtófogantyú-burkolatot (A).
-1 | Egy védőszalaggal burkolt laposvégű csavarhúzóval feszítse ki a burkolat alsó szélét, miközben felfelé nyomja a rögzítőt (B).
-2 | Elektromos ablakemelővel szerelt modelleknél oldja le a kampókat (C, D) az elektromos ablakemelő kapcsolóegységről (E).
-3 | Elölről hátrafelé haladva feszítse ki a végig burkolat szélét a kampók (F, G) oldása érdekében.
-4 | Oldja a hátsó kampót (H), miközben a burkolatot előrefelé húzza.

4. | Csatlakoztassa le az elektromos ablakemelő kapcsoló csatlakozót (A) (néhány modellnél). Szerelje ki a csavarokat a fogantyú-alsórészből (B).

5. | Húzza ki az oldalfali hátsó belső burkolat hátsó szélét (A) a rögzítő leválasztása érdekében, majd szerelje ki a kampók (B) oldásával.

6. | Oldja az ajtóburkolatot (A) tartó rögzítőket egy kereskedelmi forgalomban beszerezhető burkolatbetét kiszerelővel (B), majd oldja a zárógomb rudat (C) az ajtóburkolatban lévő nyílásból, és szerelje ki az ajtóburkolatot úgy, hogy felfelé húzza. Szerelje ki az ajtóburkolatot a lehető legkisebb mértékben meghajlítva, hogy elkerülje az összegyűrődését vagy az eltörését.

7. | Szerelje vissza az ajtóburkolatot a kiszereléshez képest fordított sorrendben, és figyeljen a következőkre: Cseréljen ki minden sérült rögzítőt. Győződjön meg róla, hogy a csatlakozó megfelelően csatlakozik-e, és a rúd is megfelelően csatlakozik-e. Ha van ablakemelő fogantyú, akkor úgy szerelje be, hogy előrefelé és 45°-kal felfelé mutasson, amikor az üveg teljesen zárva van.