## Hátsó kerékhenger szétszerelése/ellenőrzése

MEGJEGYZÉS:

- Ne öntsön fékfolyadékot a gépjárműre; ez a fényezés sérülését okozhatja; ha fékfolyadék kerül a fényezésre, mossa le azonnal vízzel.
- Hogy a kicsepegést megelőzze, fedje le a szétbontott csőcsatlakozásokat rongyokkal vagy törlőkendőkkel.
- Tisztítsa meg az összes alkatrészt fékfolyadékban és levegővel szárítsa meg; fújja át az összes csatornát sűrített levegővel.
- Összeszerelés előtt ellenőrizze, hogy az összes alkatrész portól és más idegen részecskéktől mentes legyen.
- Mindig cserélje ki az alkatrészeket újakra, amikor ez az előírás.
- Ügyeljen arra, hogy semmilyen szennyeződés vagy idegen anyag ne szennyezhesse a fékfolyadékot.
- Ne használja ismét a leengedett fékfolyadékot.
- Csak tiszta eredeti DOT 3 Honda fékfolyadékot használjon. Nem-Honda fékfolyadék korróziót okozhat, és a rendszer élettartamát csökkentheti.
- Ne keverjen össze különböző gyártmányú fékfolyadékokat, mivel ezek összeférhetetlenek lehetnek.
- Kenje be a dugattyút, a dugattyútömítést és a hengerfuratot tiszta fékfolyadékkal.
- Ügyeljen arra, hogy se kenőzsír, se olaj ne kerüljön a fékbetétekre vagy a fékdobokra.
- Szétszereléskor mindig cserélje ki az összes gumi alkatrészt újakra.
- Henger belső átmérő 15,87 mm típus (KQ, KU és KT modell); Ne csak egyetlen dugattyú-csésze egységet cseréljen, ha leszereli a dugattyúról. Cserélje ki a dugattyúegységet.