## Váltakozó áramú generátor nagyjavítása

### Robbantott ábra

Szükséges célszerszámok
Besajtoló-szerszám markolat ( 07749-0010000)

Sajtolószerszám, 52 x 55 mm ( 07746-0010400)
MEGJEGYZÉS: Ha a művelet során szükséges, lásd a robbantott ábrát.

1. | Ellenőrizze a generátort és a feszültségszabályozót, mielőtt kiszerelné.

2. | Szerelje ki a generátort.

3. | Szerelje ki a négy átmenő csavart.

4. | Melegítse a hátsó csapágyfészket egy 1 000 W-os hajszárítóval kb. 5 percig (50-60°C)-

5. | Válassza szét a hátsó házat a hajtóműoldali házféltől úgy, hogy illesszen be egy laposhegyű csavarhúzót a nyílásokba, és feszítse szét őket. MEGJEGYZÉS: Legyen óvatos, nehogy megsértse az állórészt a csavarhúzó hegyével.

6. | Válassza szét a hátsó házat (A) és a hajtóműoldali házfelet (B). Az állórész (C) csatlakozzon a hátsó házhoz.

7. | Ha nem cseréli ki az első csapágyat és/vagy a hátsó csapágyat, akkor folytatás a következő lépéssel: 15. Fogja be a forgórészt puha betétes satuba, majd szerelje le az ékszíjtárcsa-rögzítőanyát.

8. | Szerelje ki a forgórészt lehúzó használatával az ábra szerint.

9. | Vizsgálja meg a forgórésztengelyt, hogy nem rágódott-e be, és a csapágycsap felszínét a hajtóműoldali házfélben, hogy nincsenek-e rajtuk berágódási nyomok. Ha akár a forgórész, akár a hajtóműoldali házfél sérült, cserélje ki a generátort. Ha mind a forgórész, mind a hajtóműoldali házfél rendben van, folytatás a következő lépéssel 10:

10. | Szerelje ki a hátsó csapágyat a kihúzó használatával az ábra szerint.

11. | Kézi prés használatával szerelje be az új hátsó csapágyat. Csak a belső gyűrűre fejtsen ki nyomást, hogy elkerülje a csapágy sérülését.

12. | Szerelje ki az első csapágyrögzítő lemezt

13. | Támassza meg a hajtóműoldali házfelet egy satuban, és nyomja ki az első csapágyat egy réz csapágykinyomóval (A) és kalapáccsal.

14. | Egy kalapács és a célszerszámok segítségével szereljen be a hajtóműoldali házfélbe egy új első csapágyat.

### Generátor-szénkefe ellenőrzés

15. | Tolómérővel mérje meg mindkét szénkefe hosszát. Ha bármelyik szénkefe rövidebb, mint a javítási határérték, cserélje ki a hátsó házrészt. Ha a szénkefe-hosszúság rendben van, folytatás a következő lépéssel: 16.
Generátor szénkefe-hosszúság:
Standard (új): | 19,0 mm
Javítási határérték: | 5 mm

### Forgórész-csúszógyűrű ellenőrzés

16. | Ellenőrizze, hogy a csúszógyűrűk (A) között megvan-e az elektromos vezetés. Ha van villamos kapcsolat, folytatás a következő lépéssel: 17. Ha nincs elektromos vezetés, cserélje ki a forgórészegységet.

17. | Ellenőrizze, hogy az egyes csúszógyűrűk (A) és a forgórész (B) között, valamint a forgórésztengely (C) között nincs-e elektromos vezetés. Ha nincs elektromos vezetés, cserélje ki a hátsó házrészt, folytassa a következő lépéssel: 18. Ha van elektromos vezetés, cserélje ki a forgórészegységet.

### Generátor összeszerelés

18. | Ha kiszerelte a szíjtárcsát, tegye a forgórészt a hajtóműoldali házfélbe, majd 111 Nm-rel (11,3 kgm) húzza meg a biztosítóanyát.

19. | Távolítson el miden zsírt és olajat a csúszógyűrűkről.

20. | Nyomja be a szénkeféket (A), majd helyezzen be egy tüskét vagy fúróbetétet (B), ami körülbelül 1,8 mm átmérőjű, hogy a helyükön tartsa a keféket.

21. | Melegítse a hátsó csapágyfészket egy 1 000 W-os hajszárítóval kb. 5 percig (50-60°C).

22. | Illessze össze a hátsó házrészt (A) és a hajtóműoldali házfelet/forgórészegységet (B), majd húzza meg a négy csavart (C) és húzza ki a tüskét (D).

23. | A generátor összeszerelése után forgassa meg kézzel a szíjtárcsát, hogy meggyőződjön arról, hogy simán és zaj nélkül forog.

24. | Szerelje be a generátort, és állítsa be a szíjfeszességét.