## Diagnosztikai hibakód hibakeresés: 10

DTC 10: | Szakadás vagy rövidzárlat van az üzemmódvezérlő motor áramkörében

1. | Csatlakoztassa le az üzemmódvezérlő motor 7 pólusú csatlakozóját.

2. | Csatlakoztassa le a klímaberendezés-vezérlő egység B (16P) csatlakozóját.

3. | Ellenőrizze az elektromos vezetést a karosszériatest és a klímaberendezés-vezérlő egység B (16P) csatlakozójának 1., 2., 5., 6., 7., 11. és 12. sz. érintkezője között külön-külön. Van elektromos vezetés? IGEN - Javítsa meg a testzárlatot a klímaberendezés-vezérlő egység és az üzemmódvezérlő motor közötti vezeték(ek)ben.n NEM - Folytatás a következő lépéssel: 4.

4. | A gyújtáskapcsolót fordítsa az ON (II) állásba, és ellenőrizze ugyanezen érintkezők feszültségét. Van feszültség? IGEN - Javítsa meg a rövidzárlatot a tápfeszültséghez a klímaberendezés-vezérlő egység és az üzemmódvezérlő motor közötti vezeték(ek)ben. Ez a rövidzárlat a klímaberendezés-vezérlő egységet is károsíthatja. Javítsa meg a rövidzárlatot a tápfeszültséghez mielőtt a klímaberendezés-vezérlő egységet kicserélné.n NEM - Folytatás a következő lépéssel: 5.

5. | Kapcsolja KI a gyújtáskapcsolót, és ellenőrizze az elektromos vezetést a klímaberendezés-vezérlő egység B (16P) csatlakozója és az üzemmódvezérlő motor 7 pólusú csatlakozójának következő érintkezői között.
16 pólusú: | 7 pólusú:
--- | ---
1. sz. | 2. sz.
2. sz. | 1. sz.
5. sz. | 7. sz.
6. sz. | 4. sz.
7. sz. | 6. sz.
11. sz. | 3. sz.
12. sz. | 5. sz.
Van elektromos vezetés? IGEN - Ellenőrizze, hogy nincsenek-e laza vezetékek vagy rossz csatlakozások a klímaberendezés-vezérlő egység B (16P) csatlakozójánál és az üzemmódvezérlő motor 7 pólusú csatlakozójánál. Ha a csatlakozások jók, helyettesítse egy biztosan jó klímaberendezés-vezérlő egységgel, és ellenőrizze újra. Ha a hibajelenség megszűnik vagy az ellenőrző lámpa kialszik, cserélje ki az eredeti klímaberendezés-vezérlő egységet.n NEM - Javítson meg minden szakadást a klímaberendezés-vezérlő egység és az üzemmódvezérlő motor közötti vezeték(ek)ben.n