## Hogyan keressük az üzemanyag és légszennyeződés-csökkentési rendszer meghibásodásának az okát

## Időszakosan fennálló hibák

Az "időszakosan fennálló hiba" elnevezés arra utal, hogy a rendszerben lehetett hiba, de most rendben van. Ha a műszerfalon lévő hibajelző lámpa (MIL) nem gyullad ki, ellenőrizze az összes csatlakozást annál az áramkörnél, amiben hibát keres, hogy nincsenek-e rossz csatlakozások vagy laza vezetékek.

## Szakadások és rövidzárlatok

A "szakadás" és a "rövidzárlat" elterjedt elektromos elnevezések. A szakadás egy megszakítás a vezetékben vagy egy csatlakozásnál. A rövidzárlat egy vezeték véletlen csatlakozása a testhez, vagy egy másik vezetékhez. Egyszerű elektronikákban ez általában azt jelenti, hogy valami egyáltalán nem működik. Bonyolult elektronikákban (mint pl. a motorvezérlő modulok (ECM)) ez néha azt jelenti, hogy valami működik ugyan, de nem a feltételezett módon.

## A HDS használata

#### Ha a hibajelző lámpa felgyulladt

1. | Indítsa be a motort, és ellenőrizze a hibajelző lámpát (A).

2. | Ha a MIL továbbra is világít, csatlakoztassa a HDS-t a műszerfal vezető oldala alatt lévő diagnosztikai csatlakozóhoz (DLC) (A).

3. | A gyújtáskapcsolót fordítsa a (II) állásba.

4. | Ellenőrizze a diagnosztikai hibakódot (DTC), és jegyezze fel. Ellenőrizze továbbá a hiba fennállásakor rögzített adatokat. Nézze meg a DTC hibakeresési táblázatot és kezdje el a megfelelő hibakeresési műveletet.

MEGJEGYZÉS:

- A hiba fennállásakor rögzített adatok mutatják a motor állapotát, amikor az első működési hibát, gyújtáshibát vagy üzemanyagellátási hibát érzékelte.
- A HDS le tudja olvasni a DTC-t, a hiba fennállásakor rögzített adatokat, a pillanatnyi adatokat és egyéb motorvezérlő-modul (ECM) adatokat.
- Az egyes műveletek leírása a HDS használati utasításában találhatók.

#### Ha a hibajelző lámpa nem marad égve

Ha a MIL nem gyullad ki, de menettulajdonsági probléma lép fel, végezze el a hibajelenségre a hibakeresést..

#### Ha nem tudja megismételni a DTC-t

Ebben a részben lévő néhány hibakereséshez szükség van az ECM adattörlésére és a DTC ismételt előállítására. Ha a probléma időszakos, és nem tudja megismételni a kódot, ne folytassa az eljárást. Ha folytatja, az csak zavart, és a motorvezérlő modul (ECM) szükségtelen cseréjét okozhatja.

## HDS törlési parancs

A motorvezérlő egység a rendszer javításához szükséges különféle sajátos adatokat tárol De a hibás adatokra épülő tárolt adatokat törölni kell a HDS "CLEAR" parancsával, különben nem lesz elektromos feszültség, mintha az akkumulátor negatív pólusát, vagy a 14. sz. (15 A) biztosítékot leválasztanák, ha az adott alkatrészt kicserélik.
A HDS műszer két törlési paranccsal rendelkezik. Ezek a DTC törlés és az ECM törlés. A DTC törlés parancs kitörli az összes tárolt hibakódot és a hiba fennállásakor rögzített adatokat. Ezt a HDS műszerrel kell elvégezni a hibakód megismétlése után, a hibakeresési eljárás folyamán. Az ECM törlés parancs kitörli az összes tárolt hibakódot, a hiba fennállásakor rögzített adatokat és a rendszer javításához szükséges összes egyedi adatot.

## DTC törlés

1. | Törölje a DTC-t a HDS-sel, miközben a motort leállítja.

2. | Kapcsolja KI a gyújtáskapcsolót.

3. | A gyújtáskapcsolót fordítsa a (II) állásba, és várjon 30 másodpercig.

4. | A gyújtáskapcsolót fordítsa OFF állásba, majd csatlakoztassa le a HDS műszert a diagnosztikai csatlakozóról.

## ECM visszaállítása

Ez a parancs törli a tárolt adatokat minden gépjárműből, mint például a hibakódokat és a hiba fennállásakor rögzített adatokat. Nem törli a forgattyústengely helyzetérzékelő értékeit

1. | Állítsa vissza az ECM-et a HDS-sel, miközben a motort leállítja.

2. | Kapcsolja KI a gyújtáskapcsolót.

3. | A gyújtáskapcsolót fordítsa a (II) állásba, és várjon 30 másodpercig.

4. | A gyújtáskapcsolót fordítsa OFF állásba, majd csatlakoztassa le a HDS műszert a diagnosztikai csatlakozóról.

## ETCS tanulási eljárás

Az ETCS tanulási eljárást úgy kell elvégezni, hogy az ECM megtanulhassa a fojtószelepház kezdőértékének beállítását. Végezze el az ETCS tanulási műveletet, ha a következő műveletek bármelyikét végzi:

- Kösse le az akkumulátort.
- Cserélje ki a motorvezérlő modult (ECM), vagy kösse le a csatlakozóját.
- Állítsa vissza az ECM-et.
- Ellenőrizze a műszerfal alatti biztosíték-/relédobozban a 14. sz. (15 A) biztosítékot.
- Vegye ki a 1. sz. (80 A) és a 6. sz. (40 A) biztosítékot a motortérben lévő biztosíték/relédobozból.
- Vegye ki a programozott üzemanyag befecskendezés (PGM-FI) főrelét.
- Kösse ki az akkumulátor kábelt a motortér biztosíték/relé dobozból.
- Bármelyik csatlakozó lekötése a motortérben levő biztosíték-/relédobozról.
- Kösse le a G1 csatlakozót a sebességváltó házról.
- A fojtószelepház 6-pólusú csatlakozójának lekötése.
- Cserélje ki a pillangószelepházat.

1. | Kapcsolja KI a gyújtáskapcsolót.

2. | Csatlakoztassa a HDS műszert a diagnosztikai csatlakozóhoz.

3. | A gyújtáskapcsolót fordítsa a (II) állásba.

4. | Végezze el az ETCS TANULÁST a HDS-sel az ELLENŐRZÉS MENÜBEN. Ha befejezte, fordítsa el a gyújtáskapcsolót OFF állásba. Az ETCS tanulási folyamat befejeződött. Ha nem fejeződött be, kövesse a HDS kijelzést a tesztelés befejezéséig.

## A hibakeresési eljárás befejezése (minden hibakeresés után szükséges)

1. | Állítsa vissza a HDS-sel megjelenő DTC-t.

2. | Folytassa le az ETCS tanulási eljárást.

3. | Kapcsolja KI a gyújtáskapcsolót.

4. | Kösse le a HDS műszert a diagnosztikai csatlakozóról. MEGJEGYZÉS: Az ECM az indításgátló rendszer része. Ha kicseréli az ECM-et, az indításgátló kód más lesz. Ahhoz, hogy beindítsa a motort a HDS-sel, felül kell írnia az indításgátló kódot.

## Az ECM kiszerelése ellenőrzéshez

Ha egy hibakód ellenőrzése feszültség vagy ellenállásmérést igényel a motorvezérlő modul (ECM) csatlakozóknál, szerelje ki a motorvezérlő modult (ECM), és vizsgálja meg:

1. | Kösse le a negatív pólust az akkumulátorról.

2. | Szerelje ki az utasoldalon a műszerfal alsó borítását (A), az oldalsó burkolatot (B) és a kesztyűtartó belső házat.

3. | Csatlakoztassa le a csatlakozókat (C) és csavarja ki a csavarokat, majd szerelje ki motorvezérlő egységet (D).

4. | Szerelje be az ECM-et a kiszereléshez képest fordított sorrendben.

5. | Csatlakoztassa vissza a negatív kábelt az akkumulátorra.

6. | Folytassa le az ETCS tanulási eljárást.

## Az ECM hibakeresése

Szükséges célszerszámok
Érintkező tesztdoboz (érintkező teszt doboz 130) ( 07XAZ-0010100)

Ellenőrző kábelköteg ( 070AZ-PWE0100)

1. | A motorvezérlő egység normál feszültségének mérése előtt fordítsa el a gyújtáskapcsolót és várjon 10 másodpercig.

2. | Csatlakoztassa a motorvezérlő egység vizsgáló kábelkötegét és a diagnosztikai csatlakozó dobozt a motorvezérlő egység és a csatlakozók közé.

3. | Ha nem fér hozzá a csatlakozó vezetékoldalához, vagy a vezetékoldal le van zárva (A), húzza ki a csatlakozót és mérje meg az érintkezőket (B) az érintkező oldalról. Ne erőltesse a mérőcsúcsot a csatlakozóba. Ne lyukassza át a vezeték szigetelését. Az átlyukasztás rossz vagy szakaszos elektromos csatlakozást okozhat. Ne erőltesse a mérőcsúcsot az ECM csatlakozóba.

## Az ECM helyettesítése

1. | Szerelje ki a motorvezérlő modult (ECM) a gépjárműből.

2. | Szereljen be egy biztosan jó ECM-et.

3. | Írja felül az indításgátló kódot a HDS-ben lévő ECM csere eljárással; ez lehetővé teszi, hogy beindítsa a motort.

4. | Az ellenőrzés elvégzése után szerelje vissza az eredeti motorvezérlő egységet, és ismét írja felül az indításgátló kódot a HDS műszerben tárolt ECM csere eljárással.

## Fedélzeti diagnosztika állapotkijelzés

A fedélzeti diagnosztika állapotkijelzés megmutatja minden hibakód és paraméter jelenlegi rendszer állapotát. Ez a funkció megmutatja, hogy a szerelő javítása sikeresen befejeződött-e. A hibakódhoz tartozó diagnosztikai vizsgálatok eredményei a következőképpen jelennek meg:

- PASSED (MEGFELELT): A fedélzeti diagnosztika sikeresen befejeződött.
- FAILED (Nem megfelelő): A fedélzeti diagnosztika befejeződött, de hibát talált.
- EXECUTING (Folyamatban): A gépjármű teljesíti a hibakódhoz tartozó engedélyezési kritériumokat és a fedélzeti diagnosztika fut.
- NOT COMPLETED (Nem teljes): A fedélzeti diagnosztika futott, de a hibakódhoz tartozó engedélyezési kritériumok nem teljesültek.
- Out of COND (Nem megfelelő állapot): A gépjármű nem teljesíti a hibakódhoz tartozó engedélyezési kritériumokat.