## Hogyan keressük a fokozat nélkül változtatható áttételű sebességváltórendszer meghibásodásának okát

## Hogyan ellenőrizhetők a diagnosztikai hibakódok a Honda diagnosztikai rendszer / ellenőrző szerszám segítségével

Ha a motor és váltó vezérlőegység (PCM) rendellenességet észlel a bemeneti vagy a kimeneti rendszerekben, a D jelzőlámpa (A) a műszercsoportban (B) rendszerint villog.
MEGJEGYZÉS: Az ábra a 6-állású fokozat nélkül változtatható áttételű sebességváltót + a 7 sebességes üzemmódú modellt mutatja, a 6-állású fokozat nélkül változtatható áttételű sebességváltós modell ezzel azonos.

Ha a diagnosztikai csatlakozót (DLC) (A) (a műszerfal bal széle alatt helyezkedik el) csatlakoztatja a vizsgálókészülékhez vagy a Honda diagnosztikai rendszerhez (HDS), akkor kijelzi a diagnosztikai hibakódot (DTC), amennyiben a gyújtáskapcsoló BE (II) állásban van.
MEGJEGYZÉS: Az ábra a jobbkormányos modellt mutatja, a balkormányos ezzel szimmetrikus.

Ha arról számolnak be, hogy a D jelzőlámpa vagy a hibajelző lámpa (MIL) felgyulladt, vagy ha menettulajdonsági probléma tételezhető fel, végezze el a következő műveletet:

1. | Csatlakoztassa a Honda diagnosztikai rendszert a diagnosztikai csatlakozóhoz. (A vizsgálókészölékkel vagy a Honda diagnosztikai rendszerrel kapcsolatos speciális utasításokat lásd a felhasználói kézikönyvben.)

2. | Kapcsolja BE (II) a gyújtáskapcsolót és ellenőrizze a képernyőn az üzemanyag és kibocsátás, az automata sebességváltó hibakódjait, illetve a rögzített adatokat.

3. | Ha van a károsanyag-kibocsátásra vonatkozó hibakód, először ellenőrizze az üzemanyag és a károsanyag-kibocsátás rendszert a hibakód jelzése szerint (kivétel a P0700, P0700 diagnosztikai hibakódokat, ami azt jelenti, hogy egy vagy több automata sebességváltó hibakód áll fenn, de nem talált problémát a motor- és váltó-vezélőegység üzemanyag és károsanyag-kibocsátás áramkörében).

4. | Törölje a diagnosztikai hibakódot és az adatokat.

5. | Hajtson a gépjárművel néhány percig ugyanolyan körülmények között, amilyeneket a hiba fennállásakor rögzített adatok mutatnak, majd ellenőrizze újra, hogy van-e még hibakód. Ha az automata sebességváltó hibakódja ismét megjelenik, folytassa a hibakód hibakeresési táblázattal. Ha a DTC nem tér vissza, időszakosan fennálló probléma volt az áramkörben. Győződjön meg róla, hogy az áramkörben az összes érintkezőcsap és hüvely szorosan érintkezik.

## A PCM áramköreinek hibakeresése

1. | Szerelje ki a kesztyűtartó fedelet és a kesztyűtartót.

2. | Szerelje ki az utasoldali alsó fedelet, majd szerelje ki a szerelőnyílás fedelét.

3. | Ellenőrizze az áramkört a PCM-en a DTC hibakeresés szerint a digitális multiméterrel (A) és hegyes mérőcsúccsal (B) az ábrán látható módon.

4. | Ha nem fér hozzá a csatlakozó vezetékoldalhoz, vagy a vezetékoldal le van zárva, csatlakoztassa le a csatlakozót, és a vizsgálókészülék használatával mérje meg a csatlakozókat az érintkező oldalról. Ne erőltesse a mérőcsúcsot a csatlakozóba.

## Hogyan törölhető az automa sebességváltó hibakódja a biztosíték eltávolításával

1. | Írja fel a rádió beállításait.

2. | Kapcsolja KI a gyújtáskapcsolót.

3. | Vegye ki a 20-as ECU biztosítékot (15A) a motortérben levő biztosíték-/relédobozból (B) 10 másodpercnél hosszabb időre.

## Hogyan törölhető az automa sebességváltó hibakódja a Honda Diagnosztikai Rendszer segítségével

1. | Csatlakoztassa a Honda Diagnosztikai Rendszert (HDS) a diagnosztikai csatlakozóhoz (DLC) (A). MEGJEGYZÉS: Az ábra a jobbkormányos modellt mutatja, a balkormányos ezzel szimmetrikus.

2. | A gyújtáskapcsolót fordítsa a (II) állásba.

3. | Törölje a Honda Diagnosztikai Rendszer képernyőjén a hibakódokat.

## Hogyan szerelje ki és szerelje be a motor- és váltó-vezélőegységet

1. | Szerelje ki a kesztyűtartó fedelet és a kesztyűtartót.

2. | Szerelje ki az utasoldali műszerfal alsó burkolatát (A), az oldalsó függőleges burkolatot (B) és a szerelőnyílás fedelét (C). MEGJEGYZÉS: Az ábra a jobbkormányos modellt mutatja, a balkormányos ezzel szimmetrikus.

3. | Csatlakoztassa le a csatlakozókat (D) és csavarja ki a csavarokat, majd szerlje ki a motor- és váltó-vezérlőegységet (E).

4. | A kiszereléshez képest fordított sorrendben szerelje be a motor- és váltó-vezélőegységet (PCM).

## Hogyan fejezze be a hibakeresési eljárást

Ezt a műveletet minden hibakeresés után el kell végezni.

1. | Törölje a motor- és váltó-vezélőegység memóriát úgy, hogy kiveszi a 20 ECU (15A) sz. biztosítékot a műszerfal alatti biztosíték-/relédobozból 10 másodpercnél hosszabb ideig.

2. | Távolítsa el a vizsgáló készüléket vagy a Honda Diagnosztikai Rendszert.

3. | Adja be a rádiókészülék kódját, állítsa vissza a tárolt rádióállomásokat és állítsa be az órát.

4. | Végezze el a motor- és váltó-vezérlőegység alapjárati tanítási műveletét, amennyiben sor került a motor- és váltó-vezérlőegység cseréjére vagy frissítésére.

5. | Szükség esetén jegyezze fel az indításgátló kódját.

6. | Hitelesítse a visszacsatoló jelet az indító tengelykapcsoló vezérlése számára.

7. | A hiba kijavításának ellenőrzése érdekében, vigye próbaútra a gépjárművet és néhány percre haladjon 50 km/h feletti sebességgel, vagy a hiba fennállásakor rögzített adatok szerinti tartományban.

## PCM frissítés és helyettesítés ellenőrzéshez

Szükséges célszerszámok
Honda csatlakozóegység HIM ( EQS05A35570)

Akkor alkalmazza ezt az eljárást, ha egy biztosan jó PCM-et kell helyettesítenie a hibakeresési eljárásban.
Csak akkor frissítse a PCM-et, ha a PCM nem a legfrissebb szoftverrel rendelkezik.
Ne kapcsolja KI a gyújtáskapcsolót a motor- és váltó-vezérlőegység frissítése közben. Ha a gyújtáskapcsolót kikapcsolja, a PCM megsérülhet.

## A PCM frissítése

MEGJEGYZÉS:

- Hogy mindig a legfrissebb programmal rendelkezzen, végezze el a PCM frissítését, ha a PCM-et helyettesíti vagy cseréli.
- Nem frissítheti a PCM-et azzal a programmal, amellyel az már rendelkezik. Csak újabb programot fogad el.
- A PCM frissítése előtt győződjön meg róla, hogy a gépjármű akkumulátora teljesen fel van töltve.
- Hogy megelőzze a motor- és váltó-vezérlőegység sérülését, a frissítés közben ne működtessen semmilyen elektromos eszközt (audio rendszert, fékeket, klímát, elektromos ablakemelőket, napfénytetőt, ajtózárakat).
- Ha a Honda csatlakozóegység (HIM) diagnosztikájára van szükség, mert a HIM piros (3.) lámpája felgyulladt vagy villogott a frissítés alatt, hagyja a gyújtáskapcsolót a BE (II) állásban, amikor lecsatlakoztatja a HIM-et a diagnosztikai csatlakozóról (DLC). Ezzel megelőzi a PCM sérülését.

1. | A gyújtáskapcsolót fordítsa a (II) állásba. Ne indítsa be a motort

2. | Csatlakoztassa a Honda Diagnosztikai Rendszert a diagnosztikai csatlakozóhoz (A). MEGJEGYZÉS: Az ábra a jobbkormányos modellt mutatja, a balkormányos ezzel szimmetrikus.

3. | Frissítse a PCM-et a HIM matricán leírt műveletek szerint. Ha a PCM-ben lévő szoftver a legújabb, cserélje ki a PCM-et.

## A PCM helyettesítése

1. | Távolítsa el a motor- és váltó-vezérlőegységet.

2. | Szereljen be egy biztosan jó motor- és váltó-vezérlőegységet.

3. | Írja felül az indításgátló kódot a Honda Diagnosztikai Rendszerben lévő motor- és váltó-vezérlőegység csere eljárással; ez lehetővé teszi a motor beindítását.

4. | Az ellenőrzés elvégzése után szerelje vissza az erdeti motor- és váltó-vezérlőegységet, és ismét írja felül az indításgátló kódot a Honda Diagnosztikai Rendszerben lévő motor- és váltó-vezérlőegység csere eljárással.