## Kormányműház kiszerelése

A szükséges célszerszámok
Gömbcsukló kiszerelő, 28 mm-es ( 07MAC-SL00200)

#### Figyeljen a következőkre a kiszerelés közben:

- Az ábrán a balkormányos típus látható, a jobbkormányos erre szimmetrikus.
- Ügyeljen arra, hogy a kormánycsukló leválasztása előtt szerelje le a kormánykereket. A kábeldob sérülése előfordulhat.

1. | Kösse le a negatív kábelt az akkumulátorról.

2. | Állítsa az első kerekeket az egyenes előremenet helyzetbe.

3. | Szerelje ki a vezetőoldali légzsákot és a kormánykereket.

4. | Emelje fel a gépjármű elejét, és győződjön meg róla, hogy szilárdan van alátámasztva.

5. | Szerelje le az első kerekeket.

6. | Szerelje le a kormánycsukló burkolatát.

7. | Szerelje ki a kormánycsukló csavarokat (A), és válassza le a kormánycsuklót a kormánycsuklónak (B) az oszlop irányába történő mozgatásával.

8. | Szerelje ki az elülső sárvédő lapot (A), valamint a bal és a jobb hátulsó sárvédő lapokat (B).

9. | Szerelje ki a tengelycsonk anyát. Húzza a csuklót kifelé, és szerelje ki a külső féltengelyt a csuklóból úgy, hogy a féltengely végét műanyag kalapáccsal ütögeti.

10. | Szerelje ki a rögzítőt (A) az alsó lengőkar gömbcsuklóból, és szerelje le a 12 mm-es koronás anyát (B).

11. | Válassza szét az alsó lengőkar gömbcsuklót és a csuklót a célszerszám segítségével. MEGJEGYZÉS: Helyezze a célszerszámot az alsó lengőkar gömbcsukló fölé, miközben húzza a külső féltengely csuklót.

12. | Szerelje ki a sasszeget (A) a kormányösszekötő rúd gömbfejből, és szerelje le a 10 mm-es anyát (B).

13. | Válassza szét a kormányösszekötő rúd gömbcsuklóját és a csuklót a célszerszám segítségével.

14. | Szerelje le az önzáró anyát (A), mialatt a gömbfejcsapot (B) egy imbuszkulccsal (C) tartja, és válassza le a stabilizátor-kapcsolórudat (D) a stabilizátor rúdról (E).

15. | Kösse le a motor 2-pólusú csatlakozóját (A) és az elektromos szervokormány kábelköteg 6-pólusú csatlakozóját (B). A csatlakozók lekötése után tegyen egy darab szigetelőszalagot a 6-pólusú és a 2-pólusú csatlakozókra, hogy megvédje azokat a portól, a szennyeződéstől és az idegen anyagoktól.

16. | Oldja le a fűtött lambda-szonda (HO2S) kábel rögzítőjét (A) a kormányműházról.

17. | Szerelje ki a sebességváltó hátsó tartóbak (B) rögzítőcsavarját (A) a hátsó tartón.

18. | Helyezze a sebességváltó emelőt a hátsó tartó közepe alá, és támassza meg.

19. | Szerelje ki a hátsó tartó rögzítőcsavarjait (A), és dobja el.

20. | Süllyessze le a hátsó tartót (B) és a kormányművet egy egységként az emelő lassú leengedésével.

21. | Szerelje le a kormányművet (A) a hátsó tartóról. Balkormányos: Jobbkormányos:

22. | Szerelje le a fogaskerék tengely gumihüvelyét (A) a nyomatékérzékelő tetejéről.