## Fokozat nélkül változtatható áttételű sebességváltó összeszerelése

Szükséges célszerszámok
Hátrameneti fék rugóösszenyomó ( 07TAE-P4V0110)

Indító tengelykapcsoló beállító ( 07TAE-P4V0130)

1. | Áztassa be alaposan a hátrameneti féktárcsákat ATF-ben legalább 30 percig.

2. | Szerelje be az illesztőcsapokat (2) (A) és az új Simmeringet (B) a sebességváltóházra (C).

3. | Nyomja a vezérlőtengelyt (D) a sebességváltóház külseje felé, majd szerelje be a középső házat (E).

4. | Helyezze vissza a vezérlőtengelyt, majd szerelje be a görgőt (F) a közbülső házba úgy, hogy a horony a vezérlőtengellyel essen egy vonalba.

5. | Szereljen új O gyűrűket (A) a hátrameneti fékdugattyúra (B), majd szerelje be a dugattyút a közbülső házba (C).

6. | Szerelje be a rugótartó/visszahúzó rugó egységet (D); szerelje be a visszahúzórugókat a rugóvezetőre (E) a hátrameneti fék dugattyún.

7. | Szerelje be a célszerszámot a hajtó szíjtárcsa tengelyre a visszahúzó rugó összenyomásához. Győződjön meg arról, hogy a célszerszám (rugóösszenyomó elem) a visszahúzó rugókra van-e helyezve, és nem a hátrameneti fékdugattyúra.

8. | Nyomja össze a visszahúzó rugókat és biztosítsa, hogy a visszahúzó rugókra felhelyezett célszerszám és a rugótartó fülek ne feküdjenek fel a hátrameneti fékdugattyúra.

9. | Szerelje be a Seeger-gyűrűt a közbenső házra a rugótartó fölé és vegye ki a célszerszámot.

10. | Ellenőrizze, hogy a Seeger-gyűrű hasítéka (A) 15 mm, vagy nagyobb.

11. | Szerelje be a tányérrrugót (A) a hátrameneti fékdugattyúra a jelölt irányban.

12. | A hátrameneti féklemezzel (B) kezdve szerelje be felváltva egymás után a lemezeket és tárcsákat (C) Szerelje be a hátrameneti fék zárólemezt (D), majd szerelje be a Seeger-gyűrűt (E).

13. | Győződjön meg arról, hogy a Seeger-gyűrű belső átmérője (A) 143,5 mm vagy annál nagyobb és hogy a Seeger-gyűrű végén levő hasíték (B) 18 mm vagy annál nagyobb.

14. | Tegyen egy mérőórát (A) a hátrameneti fékre és a zárólemezre (B).

15. | Nullázza le a mérőórát a felső tárcsa (C) felemelésével, hogy a hátrameneti fék záróemez és a Seeger-gyűrű (D) összérjen.

16. | Engedje ki és eressze le a fékzárólemezt és fektessen egy acéllemezt keresztben a hátrameneti fék zárólemez teljes szélességében.

17. | Nyomja le az acéllemezt (A) 40 N-nal (4 kg) egy erőmérő segítségével, és olvassa le a mérőórát (B). A mérőóra a hátrameneti fék zárólemez (D) és a felső tárcsa (E) közötti hézagot (C) mutatja. Legalább három helyen végezzen méréseket, és az átlagot tekintse a tényleges hézagnak.
NORMÁL: | 0,55-0,70 mm

18. | Ha a hézag a javítási határértéken kívül van, válasszon egy új hátrameneti fék zárólemezt a következő táblázatból.
HÁTRAMENETI FÉK ZÁRÓLEMEZ
Lap sz. | Cikkszám | Vastagság
--- | --- | ---
1 | 22551-P4V-003 | 3,6 mm
A | 22551-PWR-000 | 3,7 mm
2 | 22552-P4V-003 | 3,8 mm
B | 22553-PWR-000 | 3,9 mm
3 | 22553-P4V-003 | 4,0 mm
C | 22553-PWR-000 | 4,1 mm
4 | 22554-P4V-003 | 4,2 mm
D | 22554-PWR-000 | 4,3 mm
5 | 22555-P4V-003 | 4,4 mm
E | 22555-PWR-000 | 4,5 mm
6 | 22556-P4V-003 | 4,6 mm
F | 22556-PWR-000 | 4,7 mm
7 | 22557-P4V-003 | 4,8 mm
8 | 22558-P4V-003 | 5,0 mm

19. | A hátrameneti fék zárólemez-cseréje esetén győződjön meg arról, hogy a hézag a tűréshatáron belül van-e.

20. | Szerelje be a Seeger-gyűrű tartót (A) a hajtó szíjtárcsa tengelyre (B)

21. | Tekerje be a hajtó szíjtárcsatengely bordáit védőszalaggal az O-gyűrű sérülésének elkerülése érdekében. Szerelje be az új O-gyűrűket (C) a hajtó szíjtárcsa tengely O-gyűrű hornyokba, majd vegye le a védőszalagot.

22. | Szerelje be az előremeneti tengelykapcsolót (D) a hajtó szíjtárcsa tengelyre, majd szerelje be a Seeger-gyűrűt (E) az előremeneti tengelykapcsoló rögzítéséhez.

23. | Biztosítsa, hogy a Seeger-gyűrű külső átmérője (A) 41,4 mm vagy kisebb legyen.

24. | Szerelje be a fogaskoszorút (A) az előremeneti tengelykapcsolóra (B).

25. | Szerelje be a bemenő tengely/bolygómű tartó szerkezetet (C) a hajtó szíjtárcsa tengelyén (D) keresztül úgy, hogy a napkerék (E) egybeessen az előremeneti tengelykapcsoló tárcsákkal és a bolygómű tartó egybeessen a hátrameneti fék tárcsáival.

26. | Szerelje be a kézi működtetésű szeleptest elválasztó lapját (A) és az illesztőcsapokat (2)(B) a közbülső házra, majd szerelje be a kézi szeleptestet (C) és a rögzítőgyűrűt (D).

27. | Szerelje be az új O-gyűrűket (A) a 10,9 mm-es ATF csövekre (2) (B), majd szerelje be az ATF csöveket a kézi működtetésű szeleptestre (C).

28. | Szerelje be a 8 mm-es ATF csöveket (2) (D) a kézi működtetésű szeleptestre.

29. | Szerelje be az illesztőcsapokat (2) (E) és az új Simmeringet (F) a közbülső sebességváltóházra, majd szerelje be a záró burkolatot (G).

30. | Fordítsa le a sebességváltó záró burkolatot.

31. | Szerelje be a Simmering-tömítést (A) az új szekunder D/P fokozat fogaskerékre (B).

32. | Szerelje be a parkolófokozat-reteszelőkart (A), a reteszelőrugót (B), a reteszelőtengelyt (C) és a tengelyhüvelyt (D) a sebességváltó-házra, majd mozdítsa el a vezérlőkart a [P]-n kívül bármely más fokozatba.

33. | Ragassza le a hajtott szíjtárcsa tengely bordázatát, hogy az O-gyűrű ne sérüljön meg, szerelje be az O-gyűrűt (B) a tengely O-gyűrű hornyaiba és vegye le a védőszalagot.

34. | Szerelje be a szekunder D/P fokozat fogaskereket (F) az indító tengelykapcsolóba (G), majd szerelje be ezeket a hajtott szíjtárcsa tengelyre (H).

35. | Húzza fel a célszerszám karját (A), majd helyezze be a csúcsát a hajtott szíjtárcsatengely nyomócsőfuratába és illessze a célszerszámot az indító tengelykapcsolóra. Ne engedje, hogy szennyeződés vagy egyéb részecskék kerüljenek a sebességváltóba.

36. | Nyomja meg a célszerszám karját (A), majd húzza meg az anyát, hogy a szekunder D/P fokozati fogaskerék a hajtó szíjtárcsa tengelyre illeszkedjen.

37. | Húzza felfelé a célszerszám karját és szerelje ki a célszerszámot.

38. | Szerelje be a 25,5 mm-es reteszeket a reteszhornyokba a hajtott szíjtárcsa tengelyen, majd mérje meg a hézagot a reteszek (A) és azindító tengelykapcsoló vezetőelem (B) között hézagmérővel. Legalább három helyen végezzen méréseket, és az átlagot tekintse a tényleges hézagnak.
NORMÁL: | 0-0,13 mm (0-0,127 mm.)

39. | Ha a hézag a normál tartományon kívül van, szerelje ki a reteszeket és mérje meg a vastagságukat.

40. | Válassza ki és egyszerre szereljen be új 25,5 mm reteszeket mindenhova, majd ellenőrizze újra, hogy a hézag a normál értéken belül van-e.
SASSZEGEK, 25,5 mm
Sorsz. | Cikkszám | Vastagság
--- | --- | ---
A | 90429-P4V-000 | 2,9 mm
B | 90430-P4V-000 | 3,0 mm
C | 90431-P4V-000 | 3,1 mm
D | 90432-P4V-000 | 3,2 mm

41. | Szerelje be a reteszrögzítőt és a Seeger-gyűrűt.

42. | Biztosítsa, hogy a Seeger-gyűrű külső átmérője (A) 33,9 mm vagy kisebb legyen.

43. | Helyezze a hajtott fogaskereket (A) a sebességváltóházra úgy, hogy egy vonalba essen a szekunder hajtó fogaskerékkel, majd szerelje be az utolsó fokozat hajtótengelyt (B) a szekunder hajtott fogkaskeréken keresztül a sebességváltó-házba.

44. | Szerelje be a támasztógyűrűt (C), a tűgörgős támcsapágyat (D), a támasztógyűrűt (E) és a 22 x 28 mm-es távtartó gyűrűt (F) a bemenő tengelyre (G) és szerelje be a Seeger-gyűrűt (H) a lebiztosításukhoz.

45. | Biztosítsa, hogy a Seeger-gyűrű külső átmérője (A) 26,3 mm vagy kisebb legyen.

46. | Mérje meg a hézagot a 22 x 28 mm-es távtartógyűrű (A) és a Seeger-gyűrű (B) között egy hézagmérővel (C). Legalább három helyen végezzen méréseket, és az átlagot tekintse a tényleges hézagnak.
NORMÁL: | 0,37-0,65 mm

47. | Ha a hézag a normál tartományon kívül van, szerelje ki a 22 x 28 mm-es távtartógyűrűt és mérje meg a vastagságát.

48. | Válassza ki és szerelje be az új 22 x 28 mm-es távtartógyűrűt, majd ellenőrizze újra, hogy a hézag a normál értéken belül van-e.
TÁMASZTÓGYŰRŰ, 22 x 28 mm
Sorsz. | Cikkszám | Vastagság
--- | --- | ---
C | 90573-P4V-000 | 1,15 mm
D | 90574-P4V-000 | 1,40 mm
E | 90575-P4V-000 | 1,65 mm
F | 90576-P4V-000 | 1,90 mm
G | 90577-P4V-000 | 2,15 mm
H | 90578-P4V-000 | 2,40 mm

49. | Ha a 22 x 28 mm-es távtartógyűrűt kicserélik, szerelje be a Seeger-gyűrűt és győződjön meg arról, hogy a Seeger-gyűrű külső átmérője a tűréshatáron belül van-e.

50. | Szerelje be a differenciálmű egységet (A).

51. | Szerelje be az illesztőcsapokat (3) (B) és az új Simmeringet (C) a sebességváltóházra (D).

52. | Szerelje be az új O-gyűrűt (E) a 11 x 230,5 mm-es ATF csőre (F) és a 11 x 134,5 mm-es ATF csövekre (G), majd szerelje be ezeket a sebességváltóházba. Szerelje be a 8 x 133,5 mm-es ATF csövet (H) a sebességváltóházba.

53. | Szerelje össze a lendkerékházat.

54. | Szerelje be a lendkerékházat (I) a sebességváltóházra.

55. | Szerelje be az illesztőcsapokat (2) (A) és az új Simmeringet (B) a sebességváltóházra.

56. | Szerelje be az új O-gyűrűt az ATF csövekre (8) (D), majd szerelje be ezeket az ATF tartályra a sebességváltóban.

57. | Szerelje be a vezérlőszelep-testet (E) a sebességváltó-házra.

58. | Állítsa a vezérlőkart (A) az [N] fokozatba. Ne nyomja össze a vezérlőtengely csúcsait (B) amikor [N] helyzetbe kapcsol. Ha a csúcsokat egymáshoz nyomja, hibás kapcsolóhelyzet-jelet, vagy helyzetet fog okozni a vezérlőtengely és a fokozatkapcsoló közötti játék miatt.

59. | Igazítsa össze a forgó kereten lévő kivágásokat (A) a sebességváltó-fokozat kapcsolón (C) lévő üres fokozat tájoló kivágásokkal (B), majd tegyen egy 2,0 mm-es hézagmérőt (D) a kivágásokba, hogy megtartsa az [N] helyzetben. Ügyeljen, hogy egy 2,0 mm-es pengét, vagy azzal egyenértékűt használjon a kapcsoló [N] helyzetben tartásához.

60. | Helyezze a sebességváltó-fokozat kapcsolót (A) óvatosan a működtetőtengelyre (B), mialatt az [N] helyzetben tartja a 2,0 mm-es pengével (C).

61. | Húzza meg a sebességváltó fokozatkapcsolón lévő csavarokat, mialatt még mindig az [N] állásban tartja . A csavarak meghúzása közben ne mozgassa a sebességváltó fokozatkapcsolót.

62. | Szerelje ki a hézagmérőt (A), majd szerelje be a forgó keretfedelet (B).

63. | Szerelje be a légtelenítőcsavart (A) úgy, hogy a légtelenítő furata (B) előre nézzen (a sebességváltó fokozatkapcsolóval ellentétes irányba) a légtelenítőcsövön (C).

64. | Szerelje be a CVT hajtó szíjtárcsa fordulatszámérzékelőt, a CVT hajtott szíjtárcsa fordulatszámérzékelőt, a CVT fordulatszámérzékelőt, a tiltó mágneskapcsolót, az ATF olajszintpálca vezetőcsövét az új O-gyűrűkkel.

65. | Szerelje be az ATF-hűtő vezetékeket rögzítőcsavarokkal és új tömítőalátétekkel.