## Szelephézag beállítása

MEGJEGYZÉS: Csak akkor állítsa be a szelepeket, ha a hengerfej hőmérséklete kisebb, mint 38°C.

1. | Szerelje le a szelepfedelet.

2. | Állítsa az 1. sz. dugattyút a felső holtpontba (FHP). Az "UP" jelölésnek (A) a vezérműtengely lánckeréken felül kell lennie és a felső holtpont (TDC) hornyoknak (B) a vezérműtengely lánckeréken egybe kell esniük a hengerfej felső szélével.

3. | Válassza ki a megfelelő vastagságú hézagmérőt az ellenőrzésre váró szelephez.
Szívó: | 0,15-0,19 mm
Kipufogó: | 0,26-0,30 mm
Állítócsavar helyek:

4. | Illessze be a hézagmérőt (A) az állítócsavar és a szelepszár vége közé, és mozgassa előre-hátra; enyhe húzást kell éreznie.

5. | Ha túl nagy vagy túl kis húzást érez, lazítsa meg a biztosítóanyát (A), és forgassa az állítócsavart (B), amíg a hézagmérőn megfelelő húzás nem lesz.

6. | Húzza meg a biztosítóanyát és ellenőrizze újra a hézagot. Ismételje meg a beállítást.

7. | Forgassa el a forgattyústengelyt az óramutató járási irányával azonos irányban. Állítsa be a 3. dugattyú felső holtpont (TDC) hornyát (A) a vezérműtengely lánckeréken a hengerfej felső széléhez.

8. | Ellenőrizze és szükség esetén állítsa be a szelephézagot a 3. sz. hengeren.

9. | Forgassa el a forgattyústengelyt az óramutató járási irányával azonos irányban. Állítsa be a 4. dugattyú felső holtpont (TDC) hornyát (A) a vezérműtengely lánckeréken a hengerfej felső széléhez.

10. | Ellenőrizze és szükség esetén állítsa be a szelephézagot a 4. sz. hengeren.

11. | Forgassa el a forgattyústengelyt az óramutató járási irányával azonos irányban. Állítsa be a 2. dugattyú felső holtpont (TDC) hornyát (A) a vezérműtengely lánckeréken a hengerfej felső széléhez.

12. | Ellenőrizze és szükség esetén állítsa be a szelephézagot a 2. sz. hengeren.

13. | Szerelje fel a szelepfedelet.