## Tengelykapcsoló-segédhenger cseréje

MEGJEGYZÉS:

- Használjon sárvédő-védőhuzatot, hogy megelőzze a fényezett felületek sérülését.
- Ne öntsön fékfolyadékot a gépjárműre; ez a fényezés sérülését okozhatja; ha fékfolyadék kerül a fényezésre, mossa le azonnal vízzel.

1. | Írja fel a rádióadó-memória gombok frekvenciáját. Először a negatív (-) kábelt, majd a pozitív () kábelt csatlakoztassa le az akkumulátorról. Szerelje ki az akkumulátort.

2. | Szerelje ki a levegőszűrő-házat.

3. | Szerelje ki az akkumulátor-tartót.

4. | Szerelje ki a rögzítőcsavarokat (A) és a munkahengert (B).

5. | Szerelje ki a hengeres csapokat (C). Csatlakoztassa le a tengelykapcsoló-működtetés hidraulikacsövet (D), és szerelje ki az O-gyűrűt (E). Dugaszolja be a tengelykapcsoló-működtetés hidraulikacső végét egy törlőkendővel, hogy megakadályozza a fékfolyadék kifolyását.

6. | Szerelje be a munkahengert a kiszereléshez képest fordított sorrendben. Szereljen be új O-gyűrűt (A).

7. | Húzza vissza a gumiharangot (B), és kenje be fékszerelő kenőanyaggal a gumiharangot és a munkahenger nyomórudat (C). Szerelje vissza a gumiharangot.

8. | Kenje be UM 264 (alaktrész-szám: 41211-PY5-305) karbamidos kenőzsírral a munkahenger nyomórúdját. Húzza meg a munkahenger rögzítőcsavarokat 22 Nm (2,2 kgm) nyomatékkal.

9. | Légtelenítse a tengelykapcsoló hidraulikus rendszerét. Csatlakoztasson egy gumicsövet a légtelenítő csavarhoz (A), és függessze fel a gumicsövet egy fékfolyadékkal telt edényben. Győződjön meg róla, hogy megfelelő folyadékellátás van a tengelykapcsoló-nyomóhengerben, majd lassan pumpáljon a tengelykapcsoló-pedállal, amíg már nem jelenik meg több buborék a gumicsőnél. Húzza meg a légtelenítő csavart 8 Nm (0,8 kgm) nyomatékkal; nem szabad túlhúzni. Amikor kész, töltse fel a tengelykapcsoló-nyomóhengert folyadékkal. Mindig csak eredeti Honda DOT 3 vagy DOT 4 fékfolyadékot használjon.